सागड़ौद-बोरवट सचिव निलंबित, 18 को और नोटिस, 6 बीडीओ फिर दोषी पाए गए
दूसरी ओर मुख्यमंत्री जलस्वावलंबन अभियान के तहत दूसरे चरण के कार्यों में लापरवाही बरतने पर 8 बीडीओ के खिलाफ सीईओ ने सख्त कार्रवाई के संकेत दिए हैं। इसके पहले सभी को कारण बताओ नोटिस जारी कर जवाब मांगा है। सीईओ के मुताबिक बांसवाड़ा बीडीओ डॉ. दलीपसिंह यादव को 41 कार्य, आनंदपुरी बीडीओ रमेश मीणा के 28 कार्य, अरथूना बीडीओ रमेश मीणा के 30 कार्य, बागीदौरा बीडीओ पप्पूलाल मीणा के 11 कार्य, गांगड़तलाई बीडीओ पप्पूलाल मीणा के 37 कार्य, गढ़ी बीडीओ आरके जाट के 4 कार्य, घाटोल बीडीओ बाबूलाल यादव के 25 कार्य, कुशलगढ़ बीडीओ के 92 कार्यों की एंट्री करने में दोषी पाने पर यह कार्रवाई की गई है। इन्हें तीन दिन में जवाब देने के निर्देश दिए हैं।
भास्कर संवाददाता | बांसवाड़ा
ग्रामीणविकास और पंचायतीराज की योजनाओं को लेकर लगातार सामने रही लापरवाही के खिलाफ जिला परिषद प्रशासन सख्त हो चला है। शुक्रवार को सीईओ परशुराम धानका ने 2 ग्रामसेवक पदेन सचिवों को निलंबित कर दिया है। 18 सचिवों को 17सीसीए कार्रवाई के नोटिस दिए हैं। इसके साथ ही 6 बीडीओ के खिलाफ भी सख्त कार्रवाई का नोटिस जारी किया है।
कलेक्टर भगवतीप्रसाद ने सागड़ौद और बोरवट का दौरा किया था। इस दौरान दोनों ही ग्राम पंचायतों के सचिव महेंद्र पंचाल और प्रमिला डोडिय़ार नदारद मिले थे। इस पर सीईओ ने दोनों को निलंबित कर दिया है। ग्रामीणों ने भी शिकायत की थी कि सुबह 11 बजे आकर शाम 4 बजे चले जाते हैं।
इसी तरह की प्रारंभिक शिकायतों को देखते हुए 18 ग्रामपंचायतों के सचिवों को भी कारण बताओ नोटिस जारी करते हुए जवाब मांगा है। इनमें बस्सीआड़ा के सचिव को नरेगा का काम बंद होने का दोषी माना है।
बजटपंचायत समितियों में पड़ा, काम नहीं कर रहे बीडीओ
नईग्राम पंचायतों का गठन होने के बाद दो साल बीतने के बाद भी अलग से भवनों का निर्माण नहीं हो रहा है। बजट पंचायत समितियों के खातों में पड़ा हुआ है, लेकिन कार्रवाई में बीडीओ कोताही बरत रहे है। इसको लेकर घाटोल और आनंदपुरी में 3-3, अरथूना में 4, कुशलगढ़ में 9, छोटी सरवन और तलवाड़ा में 1-1, बांसवाड़ा में 3 ग्राम पंचायतों में भवन निर्माण का काम शुरू नहीं हो पाया है। इस पर 7 बीडीओ को सीईओ ने तलब किया है।
10जगह नरेगा का काम बंद
नरेगाके तहत 10 ग्राम पंचायतों में काम ठप है। एक भी श्रमिक काम नहीं कर रहा है। जानकारी आने के बाद सीईओ ने 18 सचिवों और 6 बीडीओ को नोटिस दिए हैं। सीईओ परशुराम धानका ने बताया कि ग्राम पंचायत मस्का महुड़ी (सज्जनगढ़), केसरपुरा (अरथूना), कुटुंबी (छोटी सरवन), कूपड़ा-मसोटिया (तलवाड़ा), चौपासाग, पालोदा, मोयावासा-वजवाना (गढ़ी), कालीमगरी, खेरवा, बड़लिया, बडाना, बस्सीआड़ा, बिछावाड़ा, मूंगाणा-मोटाटाेंडा (घाटोल) तथा भापोर (बांसवाड़ा) के ग्राम सेवक पदेन सचिव को कारण बताओ नोटिस दिया गया है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva